తెలంగాణలో మహిళా తహసీల్దార్ దారుణహత్య WATCH LIVE TV
శరీరం గీసుకుపోతున్నా.. క్యాచ్ వదల్లేదు..!
వెస్టిండీస్‌లో జరుగుతున్న కరీబియన్ ప్రీమియర్ లీగ్‌.. క్రికెటర్ల సంచలన ప్రదర్శనలతో అభిమానుల్ని ఆకట్టుకుంటోంది.
TNN | Updated:
Sep 6, 2017, 05:33PM IST
వెస్టిండీస్‌లో జరుగుతున్న కరీబియన్ ప్రీమియర్ లీగ్‌.. క్రికెటర్ల సంచలన ప్రదర్శనలతో అభిమానుల్ని ఆకట్టుకుంటోంది. టీ20 తరహాలో జరుగుతున్న ఈ టోర్నీలో ఇప్పటికే కొత్త తరహా షాట్స్‌ని యువ ఆటగాళ్లు క్రికెట్ ప్రపంచానికి పరిచయం చేయగా.. భారీ ఇన్నింగ్స్‌లతో మరికొందరు వెలుగులోకి వచ్చారు. మరో మూడు రోజుల్లో ఫైనల్స్‌కి వెళ్తున్న ఈ టోర్నీలో తాజాగా ఫీల్డర్ క్రిస్టియాన్ పట్టిన క్యాచ్‌ ప్రస్తుతం సోషల్ మీడియాలో వైరల్‌గా మారింది.
ఎస్‌టీ కిట్స్‌ జట్టు విధ్వంసక ఓపెనర్ ఎవిన్ లావిస్ కొట్టిన బంతిని.. ఎవరూ ఊహించని విధంగా క్రిస్టియాన్‌ క్యాచ్‌గా అందుకున్నాడు. ఇన్నింగ్స్‌ మూడో ఓవర్ వేసిన మహ్మద్ హఫీజ్ బౌలింగ్‌లో ఎవిన్ బంతిని.. డీప్ కవర్ దిశగా గాల్లోకి లేపేశాడు. పవర్‌ప్లే కావడంతో పాయింట్ వద్ద ఫీల్డింగ్ చేస్తున్న క్రిస్టియాన్ తొలుత బంతిని బౌండరీకి వెళ్లకుండా ఆపేందుకు వేగంగా పరుగెత్తాడు. కానీ.. బంతి ఎక్కువ ఎత్తుకి వెళ్లడాన్ని గ్రహించిన అతను అలానే వెనక్కి వెళ్తూ డైవ్ చేసి ఒంటి చేత్తో బంతిని క్యాచ్‌గా అందుకున్నాడు. అప్పటి వరకు అతను వేగంగా పరుగెత్తడంతో.. డైవ్ చేయగానే నియంత్రణ కోల్పోయి మైదానం పచ్చికపై కొంత దూరం గీసుకుపోయినా క్యాచ్‌ని మాత్రం విడిచిపెట్టలేదు. ఈ క్యాచ్ అనంతరం అతని సహచరుల సంబరాలు చూస్తూనే అర్థమవుతోంది.. అతని పట్టింటి సాధారణమైన క్యాచ్ కాదని..!!